UNDERWOODS
He, mair than a' the lave o* men, His week completit joys to ken; Half-dressed, he daunders out an' in,
Perplext wi' leisure; An' his raxt limbs he'll rax again
Wi' painfii7 pleesure.
The steerin' mither strang afit Noo shoos the bairnies but a bit; Noo cries them ben, their Sinday shtiit
To scart upon them, Or sweeties in their pouch to pit,
WF blessin's on them*
The lasses, clean frae tap to taes, Are busked in cranklin' underclaes; The gartencd hose, the wcel-fillcd stays,
The nakit shift, A* bleached on bonny greens for days,
An1 white's the drift